الصراحة ما كنت أعرف المطعم ولم شفت التقيمات هنا تشجعنا وجبنا منه  
 ولكن للأسف إنه ما كان مثل إللي في البال شاورما بيت الفطيرة الدمشقيه على إنها ما تعجبني بس أصرف منهم  
  
 الشاورما كانت عاديه وتتبيله الدجاج ما عليها بس موب درجة الشي الخرافي + كانت مزيته هل لأنه كنا طالبينها بخبز قرصان ؟؟ 
  
 الشاورما الكبيره أنصح فيها إن الواحد يوفر في السعر لأنها نفس الصغيره  
  
 صحن الدجاج كان عادي ما عليه أصرف من سادنوتش الشاورما  
  
 شاورما العربي (أنطاكلي) ما أنصح فيها جافه وما فيها دجاج + الزيت الذايب  
  
 الثوووووم جداااااااا جدااااااا سيء وللأسف لما طلبنا زيادة حطوا لنا علبه مايونيز قودي المثوم هو نفسه إللي يجي بأطباقهم :( 
  
 ما عندهم لحم إذن لن تتذوقون شاورما اللحم  
  
 تشكيله المحل جدااا قليله أتوقع ما عندهم إلا هإللي طلبناه 
  
 أسعارهم تعتبر عالية مقارنة بغيرهم يعني الشاورما الصغيره ب 5 ريال ليه إن شاء الله ؟؟ 
  
 خدمتهم راقيه ومحترمه للأمانه :) 
  
 الزبده لن أعيد التجربة  
  
 تقيمي للمطعم :  
 الطعم 7 من 10 
 الأسعار 4 من 10 
 الخدمه 10 من 10